<classify> BENJAMIN MASESE-SENGEREMA WANANCHI wa Kijijicha Chifunfu wilayani Sengerema mkoani Mwanza wamemwomba Waziri waNchi Ofisi ya Rais, Tawala za Mikoa na Serikali za Mitaa TAMISEMI, SelemanJafo kwenda wilayani humo kushuhudia wanafunzi wa Shule ya Sekondari Chifunfu wanavyotembeakilomita 19 kwenda shuleni. Walisema hali hiyoimesababisha wanafunzi wengi wa kike kupata mimba zisizotarajiwa. Ombi hilo walilitoa juzikatika mkutano wa hadhara uliofanyika Shule mpya ya Sekondari Bugumbisikoambako pia walimtuhumu diwani wa kata hiyo, Robert Madaha CCM kuwa anakwamishajitihada zao kutokana na itikadi za siasa. Walisema licha yakujitolea na kujenga shule nyingine ya sekondari Bugumbisiko, lakini haijaezekwana Halmashauri ya Wilaya ya Sengerema, hivyo kusababisha watoto wao kupatamimba na kukatisha masomo yao kutokana na kutembea umbali mrefu kwenda shule. Wakizungumza huku wakiwana mabango yenye ujumbe mbalimbali, wananchi hao walidai kuwa diwani huyo amekuwa akifanya fitina ndani ya vikao vya Halmashauri ya Wilaya yaSengerema kwa kutoa kauli za kukwamisha ujenzi wa Sekondari ya Bugumbisiko. Akisoma taarifa zaKamati ya Ujenzi wa Sekondari ya Bugumbisiko, Katibu wa kamati hiyo, Fredick Nyamwanda alisema wananchi waliamua kuanzisha ujenzi wa shule hiyobaada ya shule ya kata iliyopo sasa kujengwa mbali na kijiji hicho ambapowatoto hutembea kilimito 19 ili kufika na wengi hushindwa kumaliza masomokutokana na mimba zinazotokana na vishawishi na mazingira yasiyokuwa rafikikwao. Nyamwanda alisema kutokanana adha hiyo, wananchi wa vitongoji vitatu kati ya tisa, waliamuakuanzisha ujenzi huo ambao vyumba sita vya madarasa vimekamilika huku nyumba yamwalimu, maabara, jengo la utawala na ujenzi wa shimo la choo ukiwa katikahatua za mwisho kukamilika. Hadi sasa ujenziulipofikia tumetumia Sh milioni 29.7, lakini kutokana na uongozi wa kijiji nakata kutokuwa karibu, kamati imepata wakati mgumu kupata pesa za kumaliziakutokana na kauli zinazotolewa na viongozi wetu, ujenzi umeingiliwa na imekatishatamaa wananchi na wadau wengine kutochangia, alisema. Vicent Magembe ambaye nimjumbe wa Serikali ya kijiji, alidai kuwa diwani huyo hana nia nzuri na shulehiyo, kwamba amekuwa akiweka vikwazo ngazi ya wilaya ili isiezekwe. Diwani Madaha alikanushakukwamisha ujenzi huo, huku akidai kuwa amekuwa akijitahidi kumshawishiMkurugenzi wa Halmashauri ya Sengerema ili kuezekea madarasa hayo ili shuleiweze kusajiliwa na kuanza masomo mwakani.  <topic>: KITAIFA 